stanford-oval/wikipedia huggingface dataset:
פרוטוהיסטוריה

פרוטוהיסטוריה (נכתב גם פרוטו-היסטוריה) מיוונית πρῶτος (ראשוני או ראשון) ו-Iστορία (היסטוריה), היא התקופה בין הפרהיסטוריה להיסטוריה שבמהלכה תרבות או ציוויליזציה טרם פיתחה כתיבה, אך תרבויות אחרות כבר ציינו את קיומן של אותן קבוצות טרום-אוריינות בכתביהן. לדוגמה, באירופה, הקלטים והשבטים הגרמאניים נחשבים לפרוטו-היסטוריים כשהחלו להופיע במקורות יווניים ורומיים.
פרוטוהיסטורית עשויה להתייחס גם לתקופת המעבר בין הופעת האוריינות בחברה, לבין כתביהם של ההיסטוריונים הראשונים שלה. שימור מסורות בעל פה עלול לסבך את העניינים, מכיוון שהן יכולות לספק מקור היסטורי משני לאירועים מוקדמים אף יותר. אזורים של התיישבות אנושית הכוללים קבוצה בעלת יכולת קרוא וכתוב וקבוצה שאינה, נחקרים גם כמצבים פרוטו-היסטוריים.
המונח יכול להתייחס גם לתקופה שבה נמצאו מסמכים היסטוריים מקוטעים או חיצוניים, שאינם כוללים בהכרח מערכת כתיבה מפותחת. לדוגמה, שלוש הממלכות הקדומות של קוריאה (אנ'), תקופת יאיואי ביפן ותרבות המיסיסיפי, שתועדו על ידי חוקרים אירופיים מוקדמים, הן פרוטו-היסטוריות.
הארכאולוג טימותי טיילור, במאמר ב-Oxford Illustrated History of Prehistoric Europe, כתב:
בגלל הקיום בחלק מהחברות, אך לא בכל החברות, של כתיבה היסטורית במהלך האלף הראשון לפני הספירה, התקופה כונתה לעיתים קרובות "פרוטוהיסטורית" במקום פרהיסטורית. הבנת העבר שנרכשה באמצעות ארכיאולוגיה שונה בתכלית באופייה מהבנה הנגזרת מטקסטים היסטוריים. להחזיק את שני סוגי הראיות הוא ברכה ואתגר
.
כרונולוגיה

בדומה לפרה-היסטוריה, קשה לפעמים לאנתרופולוגים לקבוע מתי תרבות עשויה להיחשב פרהיסטורית או פרוטו-היסטורית. הנתונים משתנים במידה ניכרת מתרבות לתרבות, מאזור לאזור, ואפילו ממערכת אחת של תאריכים לאחרת.
בצורתה הפשוטה ביותר, פרוטו-היסטוריה עוקבת אחר אותה כרונולוגיה כמו הפרה-היסטוריה ומבוססת על התקדמות טכנולוגית של עם מסוים בכל הנוגע למטלורגיה:
התקופה הכלקוליתית (עידן הנחושת)
תקופת הברונזה
תקופת הברזל
ציוויליזציות ועמים

התרבויות והקבוצות האתניות הפרוטו-היסטוריות הידועות ביותר הן אלו שעבורן נטבע המונח במקור, השבטים הברברים השונים שהוזכרו על ידי סופרים אירופאים ואסייתים. רבים מעמים אלו חוו גם תקופות של פרהיסטוריה והיסטוריה:
האלאנים
בני הארי (Erie people) (אנ')
הבלטים (אנ')
הבולגרים
הגאלים
הגרמאניים
הדאקים
ההונים
הטינוקואה (אנ')
המדיארים
המוסופולאה (אנ')
הנומידיה
הסלאבים
הסרמטים
הסקיתים
הסוסקהאנוק (אנ')
הפארת'יאה (אנ')
הקופון
הקלטים
התראקים
ראו גם

מערכת שלוש התקופות
טכנולוגיה פרה היסטורית
הערות שוליים

↑  Taylor, Timothy (1994). "Thracians, Scythians and Dacians".  In Cunliffe, Barry (ed.). The Oxford Illustrated Prehistory of Europe. Oxford: Oxford University Press. pp. 373–410.
| --- | --- |
בקרת זהויות :  NLI: 987007541246605171
פירוק שור

משפט הפירוק של שור הוא משפט באלגברה ליניארית הקובע כי כל מטריצה ריבועית מעל המספרים המרוכבים דומה אוניטרית למטריצה משולשית עליונה, המשפט נקרא על שמו של ישי שור, משפט זה משמש להוכחת משפט הפירוק הספקטרלי בגרסתו המורחבת עבור מטריצות נורמליות.
המשפט

תהא  A\in M_{n}(\mathbb {C} ) מטריצה ריבועית מעל C, אזי קיימת מטריצה משולשית עליונה B ומטריצה אוניטרית U כך ש:
בצורה דומה, לכל אופרטור ליניארי מעל מרחב וקטורי V מעל C בעל מימד n, קיימת סדרה של תת-מרחבים שמורים  \{0\}=V_{0}\subset V_{1}\subset V_{2}\subset ...\subset V_{n}=V.
ראו גם

משפט הפירוק הספקטרלי
פרשת ילדי ראוניון

פרשת ילדי ראוניון היא פרשה שהתפרסמה בתחילת שנות ה-2000 בתקשורת הצרפתית והעולמית, בעקבות תביעה שהגישו אזרחים צרפתים כנגד ממשלת צרפת על הזנחה והתעללות בהם בילדותם.
בשנות השישים והשבעים הובאו לצרפת אלפי ילדים, רובם ממוצא קריאולי, מהאי ראוניון, שהוא טריטוריה צרפתית. על פי ההסברה הצרפתית, הילדים הועברו לצרפת מסיבות הומניטריות ובתיאום עם שרותי הרווחה באי ראוניון, על מנת לספק לאותם ילידים, אשר לכאורה באו מחיי עזובה ומסביבת חיים נחשלת, תרבות וסביבה אירופאית, מודרנית ותומכת, ובכך לשפר את איכות חייהם ואת עתידם.
לא היה מדובר בחטיפה בהקשר פלילי, אלא בהעברה בהסכמה של ילדים שהוריהם חתמו על הסכמה בכתב, או שגדלו בראוניון ללא הורה אחראי. גורמים רשמיים שיקרו להורים כדי לשכנע אותם להיפרד מילדיהם. רבים בסופו של דבר עבדו כשכירי משק או כמשרתים עבור משפחות צרפתיות.
תוכנית היישוב מחדש הייתה פרי מוחו של מישל דברה, פוליטיקאי צרפתי בולט שמילא תפקיד מרכזי בכתיבת החוקה של הרפובליקה החמישית והפך לראש הממשלה הראשון שלה. הוא שימש כסגן מושל ראוניון בין השנים 1963–1988. דברה האמין כי צמיחתו המהירה של האי מהווה איום על עתידו. הפתרון שלו היה פשוט דיו: ליישב מחדש אנשים מהאי המרושש ביבשת.
התביעה עסקה בעוול שנגרם לילדים. הם נותקו מסביבתם הטבעית, הועסקו בעבודות כפיים ללא תמורה, ובניגוד להבטחות, הפכו בבגרותם לעובדי צווארון כחול. בשנת 2014 הצביעה האספה הלאומית בעד החלטה להעלאת המודעות לשערוריית היישוב מחדש ולעשות "כל שביכולתה כדי לסייע למחלקות לשעבר [של המדינה] לשחזר את ההיסטוריה האישית שלהם."
ראו גם

הדור הגנוב - לקיחת הילדים האבוריג'ינים מידי משפחותיהם
הערות שוליים

↑  Pierre Longeray, France's Child Abductees from the Island of Réunion Are Grown and Want Answers, VICE NEWS, ‏3-3-2016
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
פטריק שיק

פטריק שיק (בצ'כית: Patrik Schick; נולד ב-24 בינואר 1996 בפראג שבצ'כיה) הוא כדורגלן צ'כי, המשחק בעמדת החלוץ בקבוצת באייר לברקוזן ובנבחרת צ'כיה.
קריירת מועדונים > ספרטה פראג

שיק נולד בפראג שבצ'כיה. הוא גדל במחלקת הנוער של ספרטה פראג המקומית. ב-16 באפריל 2014 ערך שיק את הופעת הבכורה שלו במועדון, כשנכנס כמחליף בדקה ה-74 בהפסד 1–3 ליבלונץ במשחק הראשון של שלב חצי הגמר של הגביע הצ'כי. ספרטה פראג זכתה בגביע באותה עונה. 3 במאי 2014 ערך שיק את הופעת הבכורה שלו בליגת העל הצ'כית, כשנכנס כמחליף בדקה ה-84 בהפסד 1–3 לטלפיצה במסגרת המחזור ה-27. הוא הוסיף הופעת ליגה אחת בלבד בעונת 2013/2014, בה זכתה ספרטה פראג באליפות צ'כיה.
בעונת 2014/2015 ערך שיק שתי הופעות ליגה נוספת במדי ספרטה פראג. ב-18 בנובמבר 2014 הוא הבקיע את שער הבכורה שלו במועדון, שער בדקה ה-68 בתיקו 1-1 נגד פריברם במשחק הראשון של שלב שמינית הגמר של הגביע הצ'כי.
קריירת מועדונים > השאלה לבוהמיאנס 1905

לקראת עונת 2015/2016 הושאל שיק לבוהמיאנס 1905 מליגת העל הצ'כית לעונה אחת. ב-26 ביולי 2015 הוא ערך את הופעת הבכורה שלו במועדון, כששיחק במחצית הראשונה בהפסד 0–1 לפסטב זלין במסגרת המחזור הראשון בליגה. ב-12 בספטמבר 2015 הבקיע שיק את שער הבכורה שלו במועדון, שער בדקה ה-81 בהפסד 1–2 לטפליצה במסגרת המחזור השישי בליגה. בסך הכל ערך שיק בתקופת ההשאלה 27 הופעות ליגה, בהן הבקיע שמונה שערים.
קריירת מועדונים > סמפדוריה

בחודש יולי 2016 חתם שיק בסמפדוריה מהסרייה א'. ב-10 באוגוסט 2016 ערך שיק את הופעת הבכורה שלו במועדון, כששיחק במחצית הראשונה והוחלף על ידי ריקרדו אלברס בהפסד 2–3 לברצלונה בגביע ז'ואן גאמפר. ב-14 באוגוסט ערך שיק את הופעת הבכורה הרשמית שלו במועדון, כשהחליף את ריקרדו אלברס בדקה ה-60 בניצחון 0–3 על בסאנו וירטוס במסגרת הגביע האיטלקי. ב-21 באוגוסט ערך שיק את הופעת הבכורה שלו בליגה, כשהחליף את ריקרדו אלברס בדקה ה-61 בניצחון 0–1 על אמפולי במסגרת המחזור הראשון.
קריירת מועדונים > רומא

ב-29 באוגוסט 2017 שיק הושאל לרומא בעבור חמישה מיליון יורו. את שערו הראשון במדי רומא כבש במסגרת הגביע האיטלקי בהפסד 1–2 בשלב שמינית הגמר נגד טורינו. את שער הבכורה שלו במדי רומא במסגרת הליגה הבקיע ב-21 באפריל 2018 בניצחון 0–3 על ספאל ושבר בצורת של כמעט שנה ללא הבקעת שער ליגה. את שערו השני כבש מחזור לאחר מכן ב-28 באפריל כשהוא מבקיע מבישול של ראג'ה ניינגולן.
ב-2 בספטמבר 2019, ר.ב. לייפציג הודיעה על השאלתו של שיק לעונה אחת, כשבתום העונה הייתה לה אופציית רכישה.
ב-8 בספטמבר 2020 חתם בבאייר לברקוזן לחמש שנים.
קריירה בינלאומית

ב-27 במאי 2016 ערך שיק את הופעת הבכורה שלו בנבחרת צ'כיה, כשהחליף את תומאש רוזיצקי בדקה ה-66 והבקיע שער בתוספת הזמן של המחצית השנייה בניצחון 0–6 על נבחרת מלטה במשחק ידידות. ב-14 ביוני 2021 כבש צמד במשחקה הראשון של הנבחרת בטורניר יורו 2020 בניצחון 0–2 על נבחרת סקוטלנד.
ב-25 במאי 2021, שיק נכלל בסגל הנבחרת ליורו 2020. במשחק הפתיחה של צ'כיה בשלב הבתים מול סקוטלנד ב-14 ביוני, שיק כבש צמד בניצחון נבחרתו 0–2, כאשר השער השני שכבש, הובקע ממרחק של כחצי מגרש. כתוצאה מכיבוש הצמד, הוא הפך לשחק הצ'כי הראשון מאז תומאש רוזיצקי במונדיאל 2006 שעושה זאת בטורניר גדול והראשון מאז מילאן בארוש ביורו 2004 שעושה זאת במסגרת היורו. נגד נבחרת קרואטיה ב-18 ביוני, שיק הבקיע מהנקודה הלבנה במשחק שהסתיים בתוצאה 1–1. ב-27 ביוני, הוא הבקיע את השער הרביעי שלו בטורניר במסגרת הניצחון המפתיע 0–2 על נבחרת הולנד בשלב שמינית הגמר. שערו החמישי והאחרון בטורניר הגיע בשלב רבע הגמר, שהסתיים בהפסד נבחרתו 2–1 לנבחרת דנמרק, כאשר הוא צימק את התוצאה להפרש של שער אחד, שלבסוף גרם להדחתה של צ'כיה מהטורניר.
נכלל בסגל נבחרת צ'כיה לטורניר יורו 2024,
וכבש במשחק השני בשלב הבתים את שער השוויון מול נבחרת גיאורגיה (המשחק הסתיים בתיקו 1-1) והעניק לנבחרת שלו נקודה ראשונה בטורניר.
חיים אישיים

לשיק יש אחות גדולה ממנו, קריסטינה שיקובה, שעוסקת בדוגמנות ומשפיענית רשת. בצעירותו שקל שיק לפתח קריירה בדוגמנות אך החליט לבסוף להתמקד בכדורגל מקצועני. גיבור הילדות שלו והשחקן הנערץ עליו היה ויין רוני שחקנה של מנצ'סטר יונייטד.
ביולי 2020 נישא לבת זוגו האנה בהונקובה, איתה הביא לעולם שני ילדים.
תארים

ליגת העל הצ'כית: 2013/14
הגביע הצ'כי: 2013/14
הסופרקאפ הצ'כי: 2014
בונדסליגה: 2023/24
הגביע הגרמני: 2023/24
כדורגלן השנה בצ'כיה: 2021, 2022
כדור הזהב הצ'כי: 2022
מלך שערי היורו: 2021
שער הטורניר ביורו: 2021
שחקן החודש בבונדסליגה: דצמבר 2021
הערות שוליים

↑  פטריק שיק מושאל ללייפציג
↑  Nominace reprezentace na přípravný kemp před EURO 2024 באתר הרשמי של התאחדות הכדורגל הצ'כית, 28 במאי 2024 (בצ'כית)
| נבחרת צ'כיה – יורו 2020 |
| --- | --- | --- |
|  1 ואצליק •  2 קדראבק •  3 צ'לוסטקה •  4 בראבץ •  5 צופאל •  6 קאלאס •  7 ברק •  8 דרידה •  9 הולש •  10 שיק •   11 קרמנצ'יק •  12 מסופוסט • 13 שבצ'יק •  14 ינקטו • 15 סוצ'ק • 16 מנדוס • 17 זימה • 18 בוריל • 19 הלוז'ק • 20 וידרה • 21 קראל • 22 מאתיו • 23 פבלנקה • 24 פקהארט • 25 פשק • 26 סאדילק • מאמן: שילהאבי |  1 ואצליק •  2 קדראבק •  3 צ'לוסטקה •  4 בראבץ •  5 צופאל •  6 קאלאס •  7 ברק •  8 דרידה •  9 הולש •  10 שיק •   11 קרמנצ'יק •  12 מסופוסט • 13 שבצ'יק •  14 ינקטו • 15 סוצ'ק • 16 מנדוס • 17 זימה • 18 בוריל • 19 הלוז'ק • 20 וידרה • 21 קראל • 22 מאתיו • 23 פבלנקה • 24 פקהארט • 25 פשק • 26 סאדילק • מאמן: שילהאבי | צ'כיה |
| נבחרת צ'כיה – יורו 2024 |
| --- | --- | --- |
|  1 סטאנק •  2 זימה •  3 הולש •  4 הראנאץ •  5 צופאל •  6 ויטיק •  7 ברק •  8 שבצ'יק •  9 הלוז'ק •  10 שיק •   11 קוכטה •  12 דודרה • 13 חיטיל •  14 פרובוד • 15 ד. יוראסק • 16 קובאר • 17 צ'רני • 18 קרייצ'י • 19 חורי • 20 לינגר • 21 צ'רב • 22 סואוצ'ק • 23 יארוש • 24 ולצ'ק • 25 שולץ • 26 מ. יוראסק • מאמן: האשק |  1 סטאנק •  2 זימה •  3 הולש •  4 הראנאץ •  5 צופאל •  6 ויטיק •  7 ברק •  8 שבצ'יק •  9 הלוז'ק •  10 שיק •   11 קוכטה •  12 דודרה • 13 חיטיל •  14 פרובוד • 15 ד. יוראסק • 16 קובאר • 17 צ'רני • 18 קרייצ'י • 19 חורי • 20 לינגר • 21 צ'רב • 22 סואוצ'ק • 23 יארוש • 24 ולצ'ק • 25 שולץ • 26 מ. יוראסק • מאמן: האשק | צ'כיה |
| --- | --- |
בקרת זהויות :  NKC: xx0272163  VIAF: 5361165272368910690006   WorldCat (עם VIAF): 5361165272368910690006
פטר מארקי-זאי

פטר מארקי-זאי (בהונגרית: Péter Márki-Zay; נולד ב-9 במאי 1972) הוא פוליטיקאי, משווק, כלכלן, מהנדס חשמל והיסטוריון הונגרי. מכהן כראש עיריית הודמזוושרהיי מאז 2018. מנהיג מפלגת "תנועת הונגריה של כולם" (Mindenki Magyarországa Mozgalom – MMM), ואחד ממייסדיה. היה מועמד לראשות ממשלת הונגריה מטעם המפלגה מול ויקטור אורבן בבחירות לפרלמנט ב-2022.
ביוגרפיה

מארקי-זאי נולד בהודמזוושרהיי, בהונגריה הקומוניסטית, ב-9 במאי 1972, לאם שהייתה כימאית ולאב שהיה מורה לפיזיקה. הוא גדל במשפחה שמרנית וקתולית. הוא סיים את לימודיו בבית הספר בהודמזוושרהיי בשנת 1990.
מ-1990 עד 1993 למד במכללה למסחר ואירוח בבודפשט, שם למד שיווק, ולאחר מכן באוניברסיטה לכלכלה בבודפשט מ-1993 עד 1996, שם למד כלכלה. בין 1997 ל-2001, למד הנדסת חשמל במכללה הטכנית של בודפשט. בשנת 2002, הוא גם סיים את לימודיו בהיסטוריה באוניברסיטת סגד. בנוסף גם למד היסטוריה של הכלכלה ב-Pázmány Péter Catholic University, וסיים את לימודיו כדוקטור לפילוסופיה ב-2006.
בין 1996 ל-2004 עבד ב-DÉMÁSZ, שהייתה אז אחראית על אספקת החשמל לדרום הונגריה, ולאחר מכן ב-Kontavill-Legrand ככלכלן ומנהל שיווק.
בשנת 2004 עבר עם אשתו וחמשת ילדיו לקנדה, שם עבד תחילה כמוכר מדלת לדלת עבור ספק שירותי טלפון, ולאחר מכן במחלקת השיווק של Carquest. לאחר כשנתיים וחצי עברה המשפחה לארצות הברית, שם המשיך לעבוד ב-Carquest. בין 2008 ל-2009, הוא היה חבר במועצת כוח העבודה האזורית של מזרח אינדיאנה. בשנת 2009 חזרה המשפחה להודמזוושרהיי.
לאחר שובו עבד בספקית החשמל Szeged, תחילה בתכנון אסטרטגי, ולאחר מכן בשירות לקוחות. בשנת 2013, הוא הפך לחבר באיגוד האלקטרוטכני ההונגרי (Magyar Elektrotechnikai Egyesület). בין 2016 ל-2017, הוא היה מנהל השיווק והלוגיסטיקה בחברת לגראנד בהונגריה. עד 2014, לימד שיווק עסקי ללא מטרות רווח באוניברסיטת סגד.
קריירה פוליטית

בשנת 2018 הודיע מארקי-זאי כי יתמודד כמועמד עצמאי בבחירות לראשות העיר הודמזוושרהיי.
ב-25 בפברואר 2018 ניצח את זולטן הגדס, והפך לראש העיר הראשון שלא ממפלגת פידס של העיר מאז 1990. הוא נכנס לתפקידו ב-3 במרץ, כאשר אנדריאה קיס מהמפלגה הסוציאליסטית ההונגרית שמשמת כסגניתו.
בעקבות הצלחתו, המשיך מארקי-זאי לתמוך באחדות כלל ארצית בין מפלגות האופוזיציה. בשנת 2018, הוא הקים את "תנועת הונגריה של כולם" (Mindenki Magyarországa Mozgalom;‏ MMM) שהוקמה על מנת לקדם שיתוף פעולה בין מפלגות האופוזיציה המתנגדות לוויקטור אורבן, ולתמוך בדמוקרטיה.
במהלך הקדנציה הראשונה שלו כראש עיר, הבטיח להילחם למען שקיפות. הוא חשף כי העיר נמצאת במצב כלכלי הרבה יותר גרוע ממה שדווח בעבר. בשנת 2019, הוא התמודד לקדנציה נוספת לראשות העיר, הפעם תחת הדגל של MMM. מועמדותו נתמכה שוב על ידי כל מפלגות האופוזיציה הגדולות. הוא הביס את המועמד העצמאי שנתמך על ידי פידס.
בשנת 2021 הודיע על כוונתו להתמודד כמועמד לראשות הממשלה תחת דגל האופוזיציה ההונגרית - MMM. בסיבוב הראשון של הפריימריז, הגיע למקום השלישי עם 20.43% מהקולות. ב-17 באוקטובר זכה בסיבוב השני עם 56.7% מהקולות לאחר פרישת אחת המתמודדות. עקב כך, בבחירות 2022 לפרלמנט, מרקי-זויי יהיה המנהיג והמועמד לראשות הממשלה של הברית הפוליטית המאוחדת של הונגריה. בבחירות הובסה המפלגה על ידי אורבן כאשר היא זוכה ב-35% מהקולות, לעומת 53% בהן זכה אורבן. המפלגה השיגה 53 מושבים, 4 יותר ממה שהיה לה לפני כן (כל המפלגות יחד).
בשנת 2021 הוא נבחר לאחד מ-28 האנשים המשפיעים ביותר באירופה, במדור "החולמים", על ידי Politico Europe.
חיים אישיים

בשנת 1994 נישא מארקי-זאי לפליציה לילה וינצה, פיזיקאית, מיילדת ודולה. יש להם שבעה ילדים: פרנץ (1996), לילה (1997), תאודורה (1998), גלרט (2000), אמה (2003), לורנט (2005) ופאל (2009). המשפחה משתייכת לכנסייה הקתולית. הוא מחזיק גם באזרחות קנדית. הוא דובר הונגרית, אנגלית, גרמנית וצרפתית, ויש לו ידיעה מסוימת בספרדית, ברוסית ובפינית.
הערות שוליים

↑  „Fel kell szabadítani a várost” – Márki-Zay Péter útja a polgármesteri csatáig, Magyarnarancs.hu (בהונגרית)
↑  Márki-Zay Péter védése, doktori.hu
↑  Hol az igazság?A Legrand közleménye! | Promenád.hu - a vidék hírportálja, web.archive.org, ‏7 במרץ 2018
↑  Dull Szabolcs, MSZP-Jobbik-LMP egységfront bontakozik ki Lázár János városában, index.hu, ‏1 במאי 2018 (בהונגרית)
↑  Agence France-Presse, Hungary: surprise defeat for Viktor Orbán in bellwether byelection, the Guardian, ‏26 בפברואר 2018 (באנגלית)
↑  Jenei Miklós, Márki-Zay: Csak egy módja van a kormányváltásnak, index.hu, ‏2 במרץ 2018 (בהונגרית)
↑  HVG Kiadó Zrt, Nagy nevekkel indult el Márki-Zay Péter mozgalma, hvg.hu, ‏1 בינואר 2018 (בהונגרית)
↑  Négymilliárdos adóssággal szembesült Márki-Zay Péter, Hír TV, ‏2 במרץ 2018 (בהונגרית)
↑  Karácsony withdraws from opposition primary - BBJ, BBJ.hu (באנגלית)
↑  Conservative wins Hungarian opposition race to face Orbán in 2022, POLITICO, ‏17 באוקטובר 2021 (באנגלית)
↑  Viktor Orbán wins fourth consecutive term as Hungary’s prime minister, the Guardian, ‏2022-04-03 (באנגלית)
↑  Péter Márki-Zay, POLITICO, ‏8 בדצמבר 2021 (באנגלית)
↑  Márki-Zay Péter: "Megmutatja a történelem, hogy a diktatúrák sem tartanak örökké", hvg.hu, ‏18 באוקטובר 2021
↑  Urfi Péter, Márki-Zay arra kéri katolikus testvéreit, hogy imádkozzanak vele a megbékélésért, miközben a plébános a szószékről buzdítja a híveket, hogy szavazzanak a Fideszre, 444, ‏12 בינואר 2018 (בהונגרית)
↑  Márki-Zay Péter: Kanadai állampolgár is vagyok, 24.hu, ‏30 בנובמבר 2021 (בהונגרית)
↑  Nótin Tamás, Nyelvtudás nélkül is lehet valaki jó miniszterelnök?, index.hu, ‏12 במרץ 2021 (בהונגרית)
| --- | --- |
בקרת זהויות :  PLWABN: 9812448587305606  GND: 124343693X  NKC: jo20191053514  VIAF: 1157279909003301416   WorldCat (עם VIAF): 1157279909003301416
פנדנטיבה

איור של גאומטריית הפנדנטיבה
פנים כנסיית איה סופיה, כיום מסגד
פנדנטיבה היא צורה גאומטרית המופיעה בטכנולוגיית בנייה אשר פיתחו האדריכלים הביזנטים.
טכנולוגיה זו איפשרה בנייה של כיפות (עם בסיס עגול) על שטחים ריבועיים או כיפות אליפטיות על שטחים מלבניים.
כל מבני הכיפה הרומים שקדמו להמצאה זו היו בנויים מעל חלל בצורת גליל, או שנבנו מעל בסיס מתומן בטכנולוגיה של סקווינצ' (קשת זווית). בטכניקה הביזנטית, בסיס הכיפה היה ריבוע שחסם בתוכו את המעגל עליו יושבת הכיפה. ארבעת הפלחים המיותרים נחתכו ובמקומם נבנו קשתות אשר החזיקו מעליהן מעגל נוסף קטן יותר שקוטרו היה שווה לאורך הצלע של הריבוע. ממעגל זה ומעלה המשיכה הכיפה או שנבנה גליל ומעליו כיפה חצי כדורית. בין המעגל הקטן והקשתות מתקבלים ארבעה משולשים בעלי צלעות מעוגלות שכל אחד מכונה פנדנטיבה. את הפנדנטיבה ניתן לראות באופן ברור בפנים של חלל הכנסייה איה סופיה.
בניית הכיפה על הפנדנטיבות נעשית, מן הסתם, מחומרים פיזיים בעלי עובי ומשקל ולא מקווים גאומטריים אידיאליים. בכל המבנים אשר נעשה שימוש בפנדנטיבות הקפידו האדריכלים להראות את הצורה הגאומטרית הטהורה ככל האפשר מפנים המבנה ואת העובי הנדרש והתמיכות הקונסטרוקטיביות הוסיפו מבחוץ.
ראו גם

כיפה
אדריכלות ביזנטית
סקווינצ' (קשת זווית)
פטר מיכאלב

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  14 במאי 1899 קיוסטנדיל, נסיכות בולגריה
 פטירה:  19 ביוני 1985  (בגיל 86) סופיה, הרפובליקה העממית של בולגריה 
 מדינה:  בולגריה
 עיסוק:  חבר פרלמנט.  עורך דין.   מושל מחוז קיוסטנדיל.
 מידע חסיד אומות העולם
 פרסים והוקרה:  חסיד אומות העולם (10 בינואר 1973) 
 קישורים חיצוניים
 יד ושם:  פטר מיכאלב
 
פטר מִיכַאלֶב (בבולגרית: Петър Михалев;‏ 14 במאי 1899, קיוסטנדיל, נסיכות בולגריה – 19 ביוני 1985, סופיה, הרפובליקה העממית של בולגריה) היה חבר הפרלמנט הבולגרי, עורך דין ומושל מחוז קיוסטנדיל. מיכאלב הוא חסיד אומות העולם, על חלקו בהצלת יהודי בולגריה מגירוש אל מחנות ההשמדה הנאציים בעת מלחמת העולם השנייה.
תולדות חייו

ב-1921 סיים מיכאלב את לימודי המשפטים באוניברסיטת סופיה ובין השנים 1921 – 1926 הועסק כשופט רשם בעיר בוטבגרד. בין 1926 – 1929 היה עורך דין בעיר הולדתו ולאחר מכן ועד 1944 עסק בעריכת דין גם בעיר סופיה. ב-19 במאי 1934 פרצה הפיכה צבאית בממלכה, כאשר חברי הליגה הצבאית נטלו את השלטון ופזרו את הפרלמנט. חברי מנגנון השלטון הצבאי מינו את מיכאלב לתפקיד מושל מחוז קיוסטנדיל והוא כיהן בתפקידו עד ינואר 1935, מועד בו פיזר המלך את הפרלמנט ופירק את הליגה הצבאית. בין 1940 – 1944 כיהן כחבר הפרלמנט הבולגרי.
אחריתו

לאחר עליית הקומוניסטים לשלטון פרש מיכאלב מפעילות ציבורית. ב-1973 הוכר על ידי ארגון יד ושם כחסיד אומות העולם. ב-1978 הוזמן מיכאלב לישראל להשתתף באירוע לציון 35 שנים להצלת יהודי בולגריה. בשל בריאותו הרופפת נבצר ממנו להגיע, אך במכתב ששלח למארגני האירוע ציין שהוא רק מילא את חובתו כבן אנוש. מיכאלב נפטר בסופיה ב-1985 והוא בן 86 שנים.
הערות שוליים

↑  בר זוהר, מיכאל, הרכבות יצאו ריקות, הוצאת הד ארצי, אור יהודה, 1999, עמודים 37–47.
↑  בר זוהר, מיכאל, עמוד 101.
↑  בר זוהר, מיכאל, עמוד 50.
↑  בר זוהר, מיכאל, עמוד 67.
1 2 3  קשלס, חיים, מאורעות ה-9 וה-10 במארס 1943, בתוך:אנצקלופדיה של גלויות-יהדות בולגריה, ירושלים, 1967, עמודים 824–830.
↑  קשלס, חיים, תעודות ומסמכים, בתוך:אנצקלופדיה של גלויות-יהדות בולגריה, ירושלים, 1967, עמודים 848–849.
↑  מוסד יד ושם הכיר בבולגרי נוסף כחסיד אומות העולם", באתר "כולנו בולגרים".
↑  בר זוהר, מיכאל, עמודים 113–114.
↑  פטר מיכאלב, באתר יד ושם (באנגלית)
↑  "פטר מיכאלב – מכתב לראשי איחוד עולי בולגריה, 14 באוגוסט 1978.", באתר "כולנו בולגרים", אתר הבית של יהודי בולגריה (בבולגרית).
פרס קרן מנדל ואווה פונדיק לאמנות ישראלית

| --- | --- |
 תיאור:  פרס אמנות ישראלי
 מדינה:  ישראל 
 הגוף המעניק:  מוזיאון תל אביב לאמנות 
 
"פרס קרן מנדל ואווה פונדיק לאמנות ישראלית" או "פרס פונדיק" הוא פרס המוענק על ידי מוזיאון תל אביב לאמנות. הפרס, בגובה של 10,000 ש"ח, מוענק לאמן ישראלי.
זוכי הפרס

1981 - אביגדור סטימצקי
1984 - מנשה קדישמן, מיכה אולמן
1987 - בוקי שוורץ
1989 - אסף בן צבי
1991 - נחום טבת
1992 - יאיר גרבוז
1995 - משה גרשוני
1996 - רפי לביא
1997 - פיליפ רנצר
1998 - יהודית לוין
1999 - פנחס כהן גן
2000 - יחיאל שמי
2001 - משה קופפרמן
2002 - גבי קלזמר
2003 - יצחק ליבנה
2005 - דוד ריב
2006 - דגנית ברסט
2007 - לארי אברמסון
2008 - מיכל נאמן
2009 - מירי סגל
2011 - עידו בר-אל
2012 - מיקי קרצמן
2015 - טל מצליח
2016 - בועז ארד
2018 - אתי אברג'ל
ערך זה הוא קצרמרבנושא אמנות. אתם מוזמנים לתרום לוויקיפדיה ו.
ספור (משחק וידאו)

| --- | --- |

 כללי
 תאריך הוצאה:  7 בספטמבר 2008
 סוגה:  משחק אלוהות,  סימולציות ניהול ממוחשבות,  אסטרטגיה בזמן אמת
 פיתוח:  Maxis
 הוצאה לאור:  Electronic Arts 
 ארץ מקור:  ארצות הברית 
 הפצה:  Electronic Arts
 עיצוב:  ויל רייט
 סדרה:  Spore 
 דרישות תוכנה
 מנוע משחק:  EA Graphics Library 
 מצבי משחק:  שחקן יחיד
 דירוג:  ESRB: E10+ 
 פלטפורמות:  Microsoft Windows Mac OS X
 דרישות מערכת
 מעבד:  2.0 ג'יגה-הרץ
 זיכרון:  512 מ"ב (768 מ"ב עבור ויסטה)
 כרטיס מסך:  128 מ"ב (בעל תמיכה ב-Pixel shader 2.0)
 מקום פנוי:  6GB
 www.spore.com
 
סְפּור (באנגלית: Spore; "נבג") הוא משחק וידאו סימולציית חיים-אסטרטגיה בזמן אמת משנת 2008 שפותח על ידי חברת Maxis ופורסם על ידי חברת Electronic Arts עבור הפלטפורמות Microsoft Windows ו-Mac OS X. המשחק נוצר על ידי מעצב משחקי הווידאו הנודע ויל רייט, אשר אחראי לפיתוח המשחקים הפופולריים SimCity והסימס.
המשחק מאפשר לשחקן לשלוט באבולוציה של מין, מההתחלה בתור מיקרואורגניזם דרך התפתחות של יצורים תבונתיים וחברותיים המהלכים על האדמה, ועד לרמה של ציוויליזציה מורכבת אשר עוסק בחקר בין-כוכבי. המשחק משך תשומת לב רחבה עקב מגוון התחומים שהוא מכסה, וכיוון שהוא משתמש בקונספט עולם פתוח ובגנרציה פרוצדוריאלית.
פיתוח

ספור היה במקור שם זמני, שהוצע על ידי המפתח וויל רייט, למשחק שתחילה נקרא על ידי הציבור Sim Everything, מכיוון שניתן היה ליצור סים (כמו במשחק סימס), בלא חובה בצורת בני-אדם. אף על פי ששם זה היה הבחירה הראשונית של אושן קוויגלי, השם "ספור" נשאר.
רייט הוסיף גם ששם זה ישחרר את הקהל מהדיעה המוקדמת שרייט מביא עוד משחק "Sim". רייט אמר: "לא לשים את המילה 'Sim' בתחילת השם היה מאוד מרענן עבורי. זה הרגיש כאילו זה רצה להתפרץ ולהיות לדבר שונה לחלוטין ממה שסימס היה".
המעצב המוביל של ציוויליזציה IV, סורן ג'ונסון, הצטרף ל-EA Maxis ב-2 באפריל 2007 כדי לעבוד על ספור.
פיתוח > מוזיקת המשחק

המוזיקה במשחק נוצרה גם היא בצורה של גנרציה פרוצדוריאלית, ועוצבה על ידי בריאן אינו, אמן המפורסם בזכות עבודותיו עם מוזיקת אווירה.
פיתוח > חבילות הרחבה

ב-18 בנובמבר 2008, שוחררה הרחבה ראשונה למשחק ספור, שנקראה "חבילת חלקים מפחיד וגם חמוד" (Spore creepy & cute parts pack). בחבילת החלקים יש 60 חלקי-גוף חדשים, 48 אפשרויות צביעה חדשות, 2 רקעים חדשים ו-24 אנימציות חדשות, מחולקים לשתי קטגוריות: מפחיד וגם חמוד.
ב-23 ביוני 2009 (וב-26 ביוני באירופה) שוחררה חבילת הרחבה מלאה ראשונה עבור שלב החלל, שתקרא "ספור הרפתקאות גלקטיות". חבילה זו תאפשר לשחקן לשגר את היצור שלו לכוכבי לכת, במקום לשגר הולוגרמה כמו שהיה עד כה, ויהיה ניתן להוסיף ליצורים בשלב החלל אביזרים. בנוסף, חבילה זו תכיל "עורך הרפתקאות", שיאפשר לשחקנים ליצור משימות ומטרות בעצמם, ולשתף אותם עם קהיליית ספור.
המשחק הופץ גם לווי בשם ספור גיבורים. שם השחקן לא יכול להתרבות, הוא היחיד מסוגו, יש עוד נבג כמוהו, הוא מאיים להרוס את העולם והשחקן מציל את העולם. המשחק גם כולל חפצים של "מפחיד וחמוד". שם לא מתפתחים בשום שלב, אלא זה שילוב של שלב היצור היצור והציוויליזציה, קיימות שם קהילות ואפשר לדבר ונותנים לך משימות שפותחות לך עולמות חדשים וחפצים להלחמות נגד הנבג הרשע.
משחקיות

המשחק מאפשר לשחקן לפתח גזע משלב המיקרואורגניזם, בעזרת אבולוציה, דרך יצור מורכב, שהוא יצור חברותי ותבונתי, ממשיך לגזע ששולט בכוכב הבית שלו, ועד להתעלות שלו לחלל, אשר שם יפגוש בגזעים חיזריים המפוזרים בגלקסיה. במהלך המשחק, נקודת מבטו של השחקן ויצורים שעליו הוא שולט משתנים באופן קיצוני.
המשחק מחולק לשלבים נפרדים, אך עדיין קשורים זה לזה. התוצאה של שלב אחד משפיעה על תנאי ההתחלה של השלב שבא אחריו. לכל שלב יש את צורת המשחק המיוחדת לו, ותואר על ידי המפתחים כ"קשה פי עשרה מהשלב הקודם". בעוד ששחקנים יכולים לבלות זמן רב כרצונם בכל שלב, ניתן גם להאיץ שלבים מסוימים או לדלג עליהם.
אם בנקודת זמן מסוימת, כל יצורי השחקן מושמדים, המשחק יחזור לתחילת השלב הנוכחי, או לנקודת העריכה האחרונה המתאימה בהתפתחות הגזע.
ז'אנר

ספור לא מתאים באופן מלא לאף קטגוריה סטנדרטית. בעוד שיוצרי המשחק וכמה מקורות מידע סיווגו את המשחק בתור משחק אלוהות, מקורות אחרים סיווגו אותו בתור אסטרטגיה בזמן-אמת וסימולציות ניהול ממוחשבות. אולם המשחק בנוי מכמה רמות משחק שמהוות מגוון של משחקים, לכן מתאים למספר ז'אנרים מסורתיים.
שלבים

קיימים במשחק מספר שלבים שונים, שצורת המשחקיות שבהם אחרת:
פאקמן לשלב התא.
דיאבלו לשלב היצור.
Tribe לשלב השבט.
גרסה מופשטת של סים סיטי, סיכון, ציוויליזציה, לשלב הציוויליזציה.
SimEarth, Destroy All Humans, מסע בין כוכבים ו-2001: אודיסיאה בחלל לשלב החלל, עם אלמנטים של ארגז חול. DICE 2007 התייחס לזה כאל דומה למשחק Master of Orion
לכל שלב במשחק קיימות מספר רמות קושי, המאפשרות לשחק בכל שלב ברמת קושי שונה. המשחק מתחיל ברמה הקלה ביותר.